ΓΙΑ ΤΗ ΓΙΟΡΤΗ ΤΗΣ ΜΗΤΕΡΑΣ

 

<https://www.youtube.com/watch?v=9G6YgZ2tMAM> =ΔΕΣ ΤΟ VIDEO

Αφιερωμένο σε όλες τις μανούλες του κόσμου:

Η μητέρα είναι το πιο αγαπημένο πρόσωπο, το πιο αγαπημένο πλάσμα στον κόσμο. Έχει την πρώτη θέση μέσα στην οικογένεια και είναι η ψυχή και η χαρά της.

 Η μητέρα είναι αυτή που φέρνει τη ζωή. Είναι η βασίλισσα, η αγία και η θεά του σπιτιού.

 Η ιδέα για τη γιορτή της μητέρας ήταν της Άννας Τζάρβις από την Φιλαδέλφεια των Η.Π.Α., το 1907. Το αμερικανικό Κογκρέσο με απόφασή του το 1914 την καθιέρωσε να γιορτάζεται κάθε χρόνο. Στην Ελλάδα καθιερώθηκε αρχικά να γιορτάζεται στις 2 Φεβρουαρίου, την ημέρα της Υπαπαντής του Χριστού. Αργότερα αποφασίστηκε να γιορτάζεται σε όλο τον κόσμο τη δεύτερη Κυριακή του Μαΐου.

 Η γιορτή αυτή είναι μια εκδήλωση θαυμασμού, σεβασμού και ευγνωμοσύνης στο αγαπημένο πρόσωπο που μας έφερε στον κόσμο. Είναι ο ελάχιστος φόρος που δίνουμε στη μανούλα μας για τις άπειρες φροντίδες της, να μας αναθρέψει σωματικά, να μας στολίσει ψυχικά και να μας δώσει τα εφόδια για τον σκληρό αγώνα της ζωής, αλλά και για την αυτοθυσία, την απέραντη στοργή και αφοσίωση που δείχνει για τα παιδιά της.

 <<Μάνα! Δεν βρίσκεται λέξη καμία να έχει στον ήχο της τόση αρμονία.>> Πραγματικά! Δεν νομίζω να υπάρχει πιο όμορφη λέξη, πιο γλυκιά, πιο τρυφερή από τη λέξη ΜΑΝΑ. Στο άκουσμά της ξυπνά όλος ο κόσμος, όλη η ζωή και όλη η πλάση. Για κάθε άνθρωπο είναι το παγκόσμιο, το αιώνιο σύμβολο της αγάπης. Αλλά ας της πούμε σήμερα πόσο πολύ την αγαπάμε, πόσο πολύ τη σεβόμαστε, πόσο την έχουμε ανάγκη!

 Το μέλλον μας στα χέρια

 Τα άγια σου κρατάς

 Και της αγάπης δώρα

 Ολόγυρα σκορπάς

 Ας της ευχηθούμε μέσα από τα βάθη της ψυχής μας:

 Σου εύχομαι από την καρδιά

 ΧΡΟΝΙΑ ΠΟΛΛΑ με υγεία,

 γεμάτη αγάπη και ομορφιά,

 γαλήνη και ευτυχία

<https://www.youtube.com/watch?v=f7TIUk3q_Wo> = ΔΕΣ ΤΟ VIDEO

 